<classify> Mwandishi wetu Kampuni inayokua kwa kasi katika utoaji wa huduma za usafiri kwa njia yamtandaoni barani Ulaya na Afrika- BOLT, inatarajia kuzindua huduma zake katikamiji mikubwa miwili nchini Tanzania ikiwa ni hatua mojawapo ya kuendeleakupanua huduma za usafiri katika soko lake la ndani ya nchi. Akizungumza na waandishi wa habari jana Septemba 4, 2019 jijini Arusha,Meneja Mkazi wa Bolt Tanzania Remmy Eseka alisema huduma hiyo pia itaanzakupatikana wiki ijayo Visiwani Zanzibar. Alisema uzinduzi huo wa Bolt katika jiji la Arusha na Visiwani Zanzibarunaongeza idadi ya miji ya Kitanzania inayohudumiwa na kampuni hiyo kutokamikoa mitatu hadi mitano, na kuifanya Bolt kuwa mtoaji huduma mkubwa wa usafirikwa njia ya mtandao katika ukanda huu wa Afrika. Alisema kuwa dhamira ya Bolt nikufanya usafirishaji wa mijini kuwa rahisi zaidi na wa bei nafuu kwa watu wotena hivyo kufikia malengo ya kampuni katika utoaji huduma za usafiri na ajiraikiwa ni moja ya mchango Bolt kwa jamii. Baada ya miji ya Dar es Salaam, Mwanza na Dodoma kama ilivyo adaBolt imeendelea kukua kwa kasi nchini kote. Sasa tunakusudia kujenga jamii mpyaArusha na Zanzibar kutokana na uaminifu tunaoendelea kuupata kwaWatanzania, alisema Eseka. Huduma hiyo ni rahisi kutumia kwani abiria wanatakiwa kupakuaprogramu ya Bolt kutoka kwenye maduka ya programu ya iOS au ya Android nakujaza wasifu wa mtumiaji. Wakati wapo tayari kusafiri, watumiaji hufunguaprogram na kuweka eneo lao walilopo na mahali walipokusudia kufika. Programu itatoa makisio ya gharama kwa safari hiyo. Mara baada yaabiria kuomba safari, programu humwonesha madereva wa karibu ambao wanakubalisafari hiyo. Mara tu dereva anapokubali safari hiyo, abiria wataweza kuona jinala dereva wao, picha, muundo wa gari na usajili, na kuweza kufuatilia derevaanayewafuata kwa wakati muafaka na wa kweli lakini pia program hiyo hufanya iwe rahisi kuwa na uhakika kuwawanaingia salama kwenye gari sahihi na dereva sahihi. Abiria pia wanaweza kutoamaelezo ya safari yao kwa kutumia program ETA iliyomo katika kipengele chaziada kwenye suala la usalama alisema. Aidha, alisema wakati safari imekamilika, malipo hufanywa na pesataslimu, au kupitia kadi ya deni ya mpandaji aliyejiunga kwenye program hiyo.Abiria na madereva wanaweza kupima kila mmoja kati ya nyota tano na kutoa maonikuhusu umahiri wa utumiaji programu ya Bolt. Pia Bolt tayari imewasajili madereva katika miji ya Arusha na VisiwaniZanzibar, ambao wote wanapokea asilimia 80 ya nauli zote zinazolipwa na abiria.Hata hivyo madereva wanaotumia Bolt wanaweza kuchagua masaa mangapi wanaendeshana wanaweza kufanya kazi katika maeneo yoyote wanayotaka. Magari ya Madereva lazima yawe yamesajiliwa kuanzia mwaka 2000 aumapya zaidi. Gari lazima iwe na milango minne Toyota Corolla, aina ya Hyundai,Kia Rio, nk. Hii inamaanisha kuwa kila mtu akipanda safari kupitia Boltanaweza kuwa na hakika kwamba watafika salama kwao na kwa raha, alisema.  <topic>: kitaifa 